Bot

Bot er en straffereaksjon der den siktede pålegges å betale et bestemt beløp til det offentlige.

Bøter er Norges mest brukte straffemetode, og kan idømmes av en domstol og ilegges av påtalemyndigheten (sistnevnte som et forelegg på bot). Av  straffereaksjoner i Norge i 2009 utgjorde de forenklede foreleggene , foreleggene  og bøter ved dom . Til sammenligning var antallet reaksjoner i form av ubetinget fengsel . Boten tilfaller staten.Straffeloven § 53. Ved utmålingen av en bot tas det hensyn til lovbryterens inntekt og andre forhold som påvirker dennes økonomiske evne. Forenklede forelegg ilegges likevel etter faste bøtesatser. Også ved ileggelse av et ordinært forelegg kan det være fastsatt et normalbøtenivå. Når domstolene ilegger bot for promillekjøring tas det utgangspunkt i at boten skal utgjøre halvannen brutto månedslønn på tidspunktet saken pådømmes.

De fleste småsaker i Norge blir avgjort uten rettergang og dom ved at den skyldige vedtar et forelegg. I et forelegg blir det også vedtatt en subsidiær fengselsstraff, som den botlagte må sone dersom han eller hun ikke har mulighet til å betale boten. Den siktede kan nekte å vedta forelegget, og hvis ikke saken henlegges må den bringes inn for retten ved at det tas ut tiltale. Et vedtatt forelegg har samme virkning som en rettskraftig dom.

En bot må ikke forveksles med et gebyr da gebyrer ikke er straff. Gebyrer brukes i de minst alvorlige lovbruddene, som for eksempel parkeringsgebyr for feilparkering, overlasting av kjøretøy og enkelte andre mindre brudd på vegtrafikkloven.

I kongelig resolusjon av 10. juni 1910 og stortingsbeslutning av 12. april 1918 ble byene og Aker kommune tilstått 20 % av bøtene de inndrev, som godtgjørelse for inndrivelsen. Fra 1. januar 1937 bortfalt denne inntekten.Kunngjøring fra Bergens politikammer 18. mai 1937, mappe 1330, A-0155 arkivet etter finansrådmannen i Bergen, Bergen byarkiv. 

 Se også 
 Bøtetjeneste

 Referanser 
Slettan, Svein og Øie, Toril M. (1997) Forbrytelse og straff : lærebok i strafferett, side 277. Tano Aschehoug. ISBN 82-518-3515-1

Andenæs, Johs. (1998). Innføring i rettsstudiet, side 151-2. Cappelen Akademisk. ISBN 82-456-0600-6

Kategori:Straffereaksjoner